**บทที่ 4**

**การติดตามและประเมินผล**

**4.1 การติดตามและประเมินผลแผนยุทธศาสตร์**

ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ได้กำหนดให้องค์กรปกครองส่วนท้องถิ่น มีอำนาจและหน้าที่ในการจัดทำแผนพัฒนาท้องถิ่นของตนเอง โดยในการจัดทำแผนพัฒนาขององค์กรปกครองส่วนท้องถิ่นนั้น จะต้องดำเนินการตามระเบียบกระทรวงมหาดไทย

ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 ทั้งนี้ แผนพัฒนาท้องถิ่นจะต้องสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงาน ดังนั้น จึงต้องมีการกำหนดยุทธศาสตร์การพัฒนาขององค์กรปกครองส่วนท้องถิ่นในเขตจังหวัดขึ้น ตามกระบวนการพิจารณาจากประชาคมท้องถิ่นระดับจังหวัด ร่วมกับคณะกรรมการพัฒนาองค์การบริหารส่วนจังหวัด คณะกรรมการประสานแผนพัฒนาท้องถิ่นระดับจังหวัด ผู้แทนองค์กรปกครองส่วนท้องถิ่นในเขตจังหวัด ร่วมกันจัดทำ ทบทวน หรือเปลี่ยนแปลงยุทธศาสตร์การพัฒนาขององค์กรปกครองส่วนท้องถิ่นในเขตจังหวัด เพื่อให้การจัดทำแผนพัฒนาขององค์กรปกครองส่วนท้องถิ่นเกิดประสิทธิภาพ ประสิทธิผล โดยนำยุทธศาสตร์การพัฒนาขององค์กรปกครองส่วนท้องถิ่นในเขตจังหวัดไปใช้เป็นแนวทางในการจัดทำแผนพัฒนาท้องถิ่นของตนเองได้ต่อไป และเพื่อให้สามารถบูรณาการกับแผนพัฒนาจังหวัด แผนปฏิบัติราชการประจำปีของจังหวัดและตอบสนองความต้องการของประชาชนอันจะนำไปสู้การจัดทำงบประมาณ ที่มีประสิทธิภาพในท้องถิ่นได้อย่างแท้จริง เป็นเครื่องมือในการพัฒนาท้องถิ่นให้เข้มแข็ง เกิดประโยชน์สูงสุดต่อประชาชนในท้องถิ่น

ดังนั้น องค์กรปกครองส่วนท้องถิ่น จึงต้องกำหนดยุทธศาสตร์การพัฒนาขององค์กรปกครองส่วนท้องถิ่นให้สอดคล้องยุทธศาสตร์การพัฒนาขององค์กรปกครองส่วนท้องถิ่นในเขตจังหวัด เพื่อนำไปสู่การบูรณาการร่วมกัน ให้เกิดความสอดคล้องกับแผนพัฒนาจังหวัด สามารถเชื่อมโยงไปสู่แผนพัฒนากลุ่มจังหวัด แผนพัฒนาภาค แผนพัฒนาเศรษฐกิจและสังคมแห่งชาติ ฉบับที่ 12 แผนยุทธศาสตร์ชาติ 20 ปี ไทยแลนด์ 4.0 และในการจัดทำแผนพัฒนาท้องถิ่น (พ.ศ. 2566 – 2570) จะต้องมีการติดตามและติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นขององค์กรปกครองส่วนท้องถิ่น ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 โดยคณะกรรมการติดตามและประเมินผลแผนพัฒนาท้องถิ่น จะต้องดำเนินการให้คะแนนตามเกณฑ์ที่กำหนดไว้ ซึ่งเป็นส่วนหนึ่งของการติดตามและประเมินผลแผนพัฒนา โดยดำเนินการให้แล้วเสร็จภายในหกสิบวัน นับแต่วันที่ประกาศใช้งบประมาณรายจ่าย รายละเอียดแนวทางการพิจารณาตามหนังสือกระทรวงมหาดไทย ด่วนที่สุด ที่ มท 0810.3/ ว7467 ลงวันที่ 14 ธันวาคม 2563 เรื่อง แนวทางการจัดทำแผนพัฒนาขององค์กรปกครองส่วนท้องถิ่น (พ.ศ. 2566 – 2570) ดังนี้

**การติดตามและประเมินผลแผนพัฒนาท้องถิ่นมีขั้นตอนในการดำเนินการดังนี้**

**ขั้นตอนที่ 1** คณะกรรมการติดตามและประเมินผลแผนพัฒนาท้องถิ่นร่วมประชุมเพื่อกำหนดกรอบแนวทาง และวิธีการในการติดตามและประเมินผล แผนพัฒนาท้องถิ่นและประเมินผลโครงการพัฒนาตามแผนพัฒนาท้องถิ่น (พ.ศ. 2566 - 2570) ดังนี้

1.1 การกำหนดกรอบ แนวทาง และวิธีการ ในการติดตามและประเมินผลแผนพัฒนาอาจกำหนดแนวทางในการติดตามและประเมินผลแผนพัฒนาท้องถิ่น (พ.ศ. 2566-2570) ดังนี้

1.ความสอดคล้อง (Relevance) ของยุทธศาสตร์ แผน และกลยุทธ์ที่กำหนด

2.ความเพียงพอ (Adequacy) ของทรัพยากรเพื่อการดำเนินกิจกรรมของหน่วยงานความก้าวหน้า (Progress) กิจกรรมที่กำหนดไว้ตามแผน โดยมีการติดตามผล(Monitoring)

3.ประสิทธิภาพ (Efficiency) เป็นการศึกษาความสัมพันธ์ระหว่างผลผลิตกับทรัพยากรที่ใช้โดยมีการประเมินประสิทธิภาพ (Efficiency Evaluation)

4.ประสิทธิผล (Effectiveness) เป็นการศึกษาถึงผลที่ได้รับ (Effect)

5.ผลลัพธ์และผลผลิต (Outcome and Output) เป็นการประเมินผลประโยชน์ที่เกิดจากการทำกิจกรรมที่มีต่อกลุ่มเป้าหมายที่ได้รับบริการ และการประเมินผลผลิตที่เกิดขึ้นจากกิจกรรม

6.การประเมินผลกระทบเป็นการศึกษาผลที่ได้รับรวมยอด (Overall Effect)

คณะกรรมการติดตามและประเมินผลแผนพัฒนาท้องถิ่น อาจนำแนวทางทั้งหมดที่กำหนดมาใช้หรืออาจเลือกใช้ในบางแนวทางในการติดตามและประเมินผลแผนพัฒนาท้องถิ่นก็ได้ โดยอย่างน้อยต้องสามารถประเมินความสอดคล้องและสามารถวัดความสำเร็จหรือความก้าวหน้าของแผนพัฒนาท้องถิ่นได้ ทั้งนี้ขึ้นอยู่กับคณะกรรมการฯจะพิจารณา

* 1. การกำหนดกรอบแนวทางและวิธีการในการติดตามและประเมินผลโครงการพัฒนาตามแผนพัฒนาท้องถิ่น (พ.ศ.2561-2565) อาจกำหนดแนวทางดังนี้

1. การประเมินผลกระบวนการ (Process Evaluation) หรือ การประเมินประสิทธิภาพ (Efficiency Evaluation)
2. การประเมินผลโครงการ (Project Evaluation) หรือการประเมินประสิทธิผล (Effectiveness Evaluation)
3. การประเมินผลกระทบ ( Impact Evaluation)

**ขั้นตอนที่ 2** คณะกรรมการติดตามและประเมินผลแผนพัฒนาท้องถิ่นดำเนินการติดตามและประเมินผลแผนพัฒนาท้องถิ่น(พ.ศ.2561-2565) ตามกรอบแนวทางและวิธีการที่กำหนด โดยสามารถติดตามและประเมินผลได้ตลอดระยะเวลาของแผนพัฒนาท้องถิ่น (พ.ศ. 2566 - 2570) ขององค์กรปกครองส่วนท้องถิ่น

**ขั้นตอนที่ 3** คณะกรรมการติดตามและประเมินผลผลแผนพัฒนาท้องถิ่นดำเนินการติดตามและประเมินโครงการพัฒนาตามแผนพัฒนาท้องถิ่น (พ.ศ. 2566 - 2570) ตามกรอบแนวทางและวิธีการที่กำหนด โดยสามารถติดตามและประเมินผลได้ตั้งแต่ก่อนเริ่มโครงการพัฒนาตามแผนดำเนินงานจนสิ้นสุดโครงการฯ

**ขั้นตอนที่ 4** รายงานผลและเสนอความเห็นซึ่งได้จาการติดตามและประเมินผลแผนพัฒนาท้องถิ่น (พ.ศ. 2566 - 2570) และผลการติดตามและประเมินโครงการพัฒนาตามแผนพัฒนาท้องถิ่น (พ.ศ. 2566 - 2570) ต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น และคณะกรรมการประสานแผนพัฒนาท้องถิ่นระดับจังหวัด พร้อมประกาศผลการติดตามและประเมินผลให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง

**ขั้นตอนที่ 5** คณะกรรมการติดตามและประเมินผลแผนพัฒนาท้องถิ่นอาจให้ความเห็นหรือข้อเสนอแนะในรายงานการติดตามและประเมินผลแผนพัฒนาท้องถิ่น (พ.ศ. 2566 - 2570) และโครงการพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่นและคณะกรรมการประสานแผนพัฒนาท้องถิ่นระดับจังหวัดได้

**1.2 ระเบียบ วิธีการในการติดตามและประเมินผลแผนยุทธศาสตร์และโครงการ มีองค์ประกอบ ที่สำคัญ 3 ประการ คือ**

1. ผู้เข้าร่วมติดตามและประเมินผล ได้แก่ คณะกรรมการติดตามและประเมินผล ผู้รับผิดชอบการจัดทำแผนยุทธศาสตร์ ประชาชนในท้องถิ่นที่ได้รับการแต่งตั้ง ผู้มีส่วนได้เสียในท้องถิ่นนั้นๆ

2. เครื่องมือที่ใช้สำหรับการติดตามประเมินผล เพื่อใช้ในการรวบรวมข้อมูลยุทธศาสตร์ที่ได้กำหนดขึ้นซึ่งมีผลต่อการพัฒนาท้องถิ่น ข้อมูลดังกล่าวอาจเป็นได้ทั้งข้อมูลเชิงปริมาณ และข้อมูลเชิงคุณภาพ ความจำเป็นสำคัญในการนำมาหาค่าผลของประโยชน์ที่ได้รับจากแผนยุทธศาสตร์และโครงการ อาจเป็นแบบสอบถาม แบบสัมภาษณ์ แบบทดสอบ แบบวัดความรู้ แบบบันทึกข้อมูล แบบวัดความรู้ แบบบันทึกการสังเกต แบบตรวจสอบ บันทึกรายการ เพื่อนำไปวิเคราะห์ทางสถิติ หรือการหาผลสัมฤทธิ์โดยรูปแบบต่างๆ ที่สอดคล้องกับบริบทของท้องถิ่นนั้นๆ

3. กรรมวิธี อันได้แก่ วิธีการที่จะดำเนินการติดตามและประเมินผล จะต้องศึกษาเอกสารที่เกี่ยวข้องกับยุทธศาสตร์ ซึ่งเป็นการตรวจดูเอกสารหลักฐานต่างๆ ที่เป็นทรัพย์สินขององค์กรปกครองส่วนท้องถิ่นที่เกี่ยวข้องกับการพัฒนาท้องถิ่น เอกสารเบิกจ่ายงบประมาณ เช่น ถนน แม่น้ำ ลำคลอง ครุภัณฑ์ที่ดินและสิ่งก่อสร้างต่างๆ กลุ่มผลประโยชน์ต่างๆ เพื่อตรวจดูว่าดำเนินการให้เป็นไปตามวัตถุประสงค์และได้รับผลตามที่ตั้งไว้หรือไม่ ทรัพย์สินต่างๆ มีอยู่จริงหรือไม่ สภาพของทรัพย์สินนั้นเป็นอย่างไร เป็นต้น ซึ่งเป็นการกำหนดวิธีการเช่นนี้ต้องมีการเก็บข้อมูล วิเคราะห์ข้อมูล(Data analysis) ด้วย

การนำแผนพัฒนาท้องถิ่น (พ.ศ. 2566 - 2570) ไปสู่การปฏิบัติและการติดตามประเมินผล โดยมีการกำหนดองค์กรที่รับผิดชอบ วิธีการติดตาม และห้วงเวลาในการติดตามและประเมินผล ดังนี้องค์กรรับผิดชอบในการติดตาม และประเมินผลซึ่งตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2561 ข้อ 28 กำหนดให้ผู้บริหารท้องถิ่นแต่งตั้งคณะกรรมติดตามและประเมินผลแผนพัฒนาท้องถิ่น ประกอบด้วย

1. (1) สมาชิกสภาท้องถิ่นที่สภาท้องถิ่นคัดเลือก จำนวนสามคน
2. (2) ผู้แทนประชาคมท้องถิ่นที่ประชาคมท้องถิ่นคัดเลือก จำนวนสองคน
3. (3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวนสองคน
4. (4) หัวหน้าส่วนการบริหารที่คัดเลือกกันเอง จำนวนสองคน
5. (5) ผู้ทรงคุณวุฒิที่ผู้บริหารท้องถิ่นคัดเลือก จำนวนสองคน

โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการ และกรรมการอีกหนึ่งคนทำหน้าที่เลขานุการของคณะกรรมการ กรรมการข้อ 28 ให้มีวาระอยู่ในตำแหน่งคราวละสี่ปี และอาจได้รับการคัดเลือกอีกได้ โดยมีอำนาจหน้าที่ ตามระเบียบข้อ 29 ดังนี้

1. (1) กำหนดแนวทาง วิธีการในการติดตามและประเมินผลแผนพัฒนา
2. (2) ดำเนินการติดตามและประเมินผลแผนพัฒนา
3. (3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผย ภายในสิบห้าวัน นับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

(4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

ทั้งนี้ ยังได้กำหนดไว้ในระเบียบฯ

ข้อ 30 องค์กรปกครองส่วนท้องถิ่นอาจมอบให้หน่วยงานหรือบุคคลภายนอกดำเนินการหรือร่วมดำเนินการติดตามและประเมินผลแผนพัฒนาได้ โดยมีขั้นตอนดำเนินการ ดังนี้

1. (1) คณะกรรมการติดตามและประเมินผลแผนพัฒนาท้องถิ่นจัดทำร่างข้อกำหนด ขอบข่าย และรายละเอียดของงานที่จะมอบหมายให้หน่วยงานหรือบุคคลภายนอกดำเนินการ เพื่อเสนอผู้บริหารท้องถิ่น
2. (2) ผู้บริหารท้องถิ่นพิจารณาอนุมัติข้อกำหนด ขอบข่ายและรายละเอียดของงาน
3. (3) หน่วยงานหรือบุคคลภายนอกดำเนินการหรือร่วมดำเนินการติดตามและประเมินผล
4. (4) ให้หน่วยงานหรือบุคคลภายนอกที่ดำเนินการหรือร่วมดำเนินการติดตามและประเมินผล รายงานผลการดำเนินการซึ่งได้จากการติดตาม และประเมินผลต่อคณะกรรมการติดตามและประเมินผลเพื่อประเมินผลการรายงานผลเสนอความเห็นผู้บริหารท้องถิ่น
5. (5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบ โดยทั่วกัน และข้อ 31 เพื่อประโยชน์ของประชาชนโดยส่วนรวมและเพื่อให้การบริหารงานขององค์กรปกครองส่วนท้องถิ่นสอดคล้องกับแนวนโยบายของรัฐบาล กระทรวงมหาดไทยอาจจัดให้มีการติดตามและประเมินผลการดำเนินงานตามแผนพัฒนาขององค์กรปกครองส่วนท้องถิ่นได้ตามความเหมาะสม

**1.3 เครื่องมือที่ใช้ในการติดตามและประเมินผล**

เป็นการแสดงถึงวิธีการติดตามและประเมินผลแผนพัฒนาและโครงการพัฒนาตามแผนพัฒนา โดยการกำหนดรูปแบบที่จะใช้ในการติดตามและประเมินผลเพื่อตรวจสอบว่า การดำเนินกิจกรรมตามโครงการอยู่ภายใต้ระยะเวลาและงบประมาณที่กำหนดไว้หรือไม่ และผลของการดำเนินโครงการบรรลุวัตถุประสงค์ที่ได้วางไว้หรือไม่ การติดตามและประเมินผลแผนพัฒนาเทศบาลตำบลโพนสูงใช้รูปแบบที่กรมส่งเสริมการปกครองท้องถิ่นกำหนดเป็นแนวทางไว้ คือ

**1. แบบประเมินผลแผนพัฒนาใช้แบบรายงาน**

แบบที่ 1 การประเมินการจัดทำแผนยุทธศาสตร์ขององค์กรปกครองส่วนท้องถิ่น

**2. แบบติดตามแผนพัฒนาใช้แบบรายงาน**

แบบที่ 2 แบบแนวทางการพิจารณาการติดตามประเมินผลยุทธศาสตร์เพื่อความสอดคล้องแผนพัฒนาท้องถิ่น (พ.ศ.2566 - 2570)

แบบแนวทางการพิจารณาการติดตามประเมินผลโครงการเพื่อความสอดคล้องแผนพัฒนาท้องถิ่น

(พ.ศ.2566 - 2570)

**แบบที่ 1 เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น**

**คำชี้แจง**: แบบที่ 1 เป็นแบบประเมินตนเองในการจัดทำแผนยุทธศาสตร์ขององค์กรปกครองส่วนท้องถิ่น โดยจะทำการประเมินและรายงานทุก ๆ ครั้ง หลังจากที่องค์กรปกครองส่วนท้องถิ่นได้ประกาศใช้แผนยุทธศาสตร์แล้ว

ชื่อองค์กรปกครองส่วนท้องถิ่น .....................................................................................................................

|  |  |  |
| --- | --- | --- |
| **ประเด็นการประเมิน** | **มี**  **การดำเนินงาน** | **ไม่มี**  **การดำเนินงาน** |
| **ส่วนที่ 1 คณะกรรมการพัฒนาท้องถิ่น** |  |  |
| 1. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น |  |  |
| 2. มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น |  |  |
| 3. มีการจัดประชุมอย่างต่อเนื่องสม่ำเสมอ |  |  |
| 4. มีการจัดตั้งคณะกรรมการสนับสนุนการจัดทำแผนพัฒนาท้องถิ่น |  |  |
| 5. มีการจัดประชุมคณะกรรมการสนับสนุนการจัดทำแผนพัฒนาท้องถิ่น |  |  |
| 6. มีคณะกรรมการพัฒนาท้องถิ่นและประชาคมท้องถิ่นพิจารณาร่างแผนยุทธศาสตร์การพัฒนา |  |  |
| **ส่วนที่ 2 การจัดทำแผนการพัฒนาท้องถิ่น** |  |  |
| 7. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล |  |  |
| 8. มีการเปิดโอกาสให้ประชาชนเข้ามามีส่วนร่วมในการจัดทำแผน |  |  |
| 9. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการพัฒนาท้องถิ่น |  |  |
| 10. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับศักยภาพของท้องถิ่น |  |  |
| 11. มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับยุทธศาสตร์จังหวัด |  |  |
| 12. มีการกำหนดจุดมุ่งหมายเพื่อการพัฒนาที่ยั่งยืน |  |  |
| 13. มีการกำหนดเป้าหมายการพัฒนาท้องถิ่น |  |  |
| 14. มีการกำหนดยุทธศาสตร์การพัฒนาและแนวทางการพัฒนา |  |  |
| 15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด |  |  |
| 16. มีการอนุมัติและประกาศใช้แผนยุทธศาสตร์การพัฒนา |  |  |
| 17. มีการจัดทำบัญชีกลุ่มโครงการในแผนยุทธศาสตร์ |  |  |
| 18. มีการกำหนดรูปแบบการติดตามประเมินผลแผนยุทธศาสตร์ |  |  |

**การวัด และการนำเสนอผล**

* ความถี่ในการวัด: หลังจากองค์กรปกครองส่วนท้องถิ่นจัดทำแผนเสร็จและประกาศใช้อย่างเป็นทางการ
* เกณฑ์การพิจารณา : พิจารณาจาก มี/ ไม่มี การดำเนินการนั้น

**แนวทางการพิจารณาการติดตามประเมินผลยุทธศาสตร์เพื่อความสอดคล้องแผนพัฒนาท้องถิ่น**

**ของเทศบาลตำบลโพนสูง**

|  |  |
| --- | --- |
| **ประเด็นพิจารณา** | **คะแนน** |
| 1. ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น | 20 |
| 2. การวิเคราะห์สภาวการณ์และศักยภาพ | 20 |
| 3. ยุทธศาสตร์ 60 คะแนนประกอบด้วย | 60 |
| 3.1 ยุทธศาสตร์ขององค์กรปกครองส่วนท้องถิ่น | (10) |
| 3.2 ยุทธศาสตร์ขององค์กรปกครองส่วนท้องถิ่นในเขตจังหวัด | (10) |
| 3.3 ยุทธศาสตร์จังหวัด | (10) |
| 3.4 วิสัยทัศน์ | (5) |
| 3.5 กลยุทธ์ | (5) |
| 3.6 เป้าประสงค์ของแต่ละประเด็นกลยุทธ์ | (5) |
| 3.7 จุดยืนทางยุทธศาสตร์ | (5) |
| 3.8 แผนงาน | (5) |
| 3.9 ความเชื่อมโยงของยุทธศาสตร์ในภาพรวม | (5) |
| **คะแนนรวม** | **100** |

คะแนนรวม 100 คะแนน เกณฑ์ที่ควรได้เพื่อให้เกิดความสอดคล้องและขับเคลื่อนการพัฒนาท้องถิ่นขององค์กรปกครองส่วนท้องถิ่น ไม่ควรน้อยกว่า 80 (80 คะแนน)

**แนวทางเบื้องต้นในการให้คะแนนแนวทางพิจารณาการติดตามและประเมินผลยุทธศาสตร์**

**เพื่อความสอดคล้องแผนพัฒนาท้องถิ่น (พ.ศ. 2566 - 2570) ของเทศบาลตำบลโพนสูง**

|  |  |  |  |  |
| --- | --- | --- | --- | --- |
| **ประเด็นพิจารณา** | **รายละเอียดหลักเกณฑ์** | **คะแนน**  **เต็ม** | **คะแนนที่ได้** | |
| **1. ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น** | ควรประกอบด้วยข้อมูล ดังนี้  (1) ข้อมูลเกี่ยวกับด้านกายภาพ เช่น ที่ตั้งของหมูบ้าน/ชุมชน/ตำบล ลักษณะภูมิประเทศ ลักษณะภูมิอากาศ ลักษณะของดิน ลักษณะของแหล่งน้ำ ลักษณะของป่าไม้/ป่าไม้ ฯลฯ ด้านการเมือง/การปกครอง เช่น เขตการปกครอง การเลือกตั้ง ฯลฯ | **20**  (3) |  | |
|  | (2) ข้อมูลเกี่ยวกับด้านการเมือง/การปกครอง เช่น เขตการปกครอง การเลือกตั้ง ฯลฯ ประชากร เช่น ข้อมูลเกี่ยวกับจำนวนประชากรและช่วงอายุและจำนวนประชากร ฯลฯ | (2) |  | |
|  | (3) ข้อมูลเกี่ยวกับสถานภาพทางสังคม เช่น การศึกษา สาธารณสุข อาชญากรรม ยาเสพติด การสังคมสงเคราะห์ ฯลฯ | (2) |  | |
|  | (4) ข้อมูลเกี่ยวกับระบบบริการพื้นฐาน เช่น คมนาคมขนส่ง การไฟฟ้า การประปา โทรศัพท์ ฯลฯ | (2) |  | |
|  | (5) ข้อมูลเกี่ยวกับระบบเศรษฐกิจ เช่น การเกษตร การประมง การปศุสัตว์ การบริการ การท่องเที่ยว อุตสาหกรรม การพาณิชย์/กลุ่มอาชีพ แรงงาน ฯลฯ และเศรษฐกิจพอเพียงท้องถิ่น (ด้านการเกษตรและแหล่งน้ำ) | (2) |  | |
|  | (6) ข้อมูลเกี่ยวกับศาสนาประเพณี วัฒนธรรม เช่น การนับถือศาสนา ประเพณีและงานประจำปี ภูมิปัญญาท้องถิ่น ภาษาถิ่น สินค้าพื้นเมืองและของที่ระลึก ฯลฯ และอื่นๆ | (2) |  | |
|  | (7) ข้อมูลเกี่ยวกับทรัพยากรธรรมชาติ เช่น น้ำ ป่าไม้ ภูเขา คุณภาพของทรัพยากรธรรมชาติ ฯลฯ | (2) |  | |
|  | (8) การสำรวจและการจัดเก็บข้อมูลเพื่อการจัดทำแผนพัฒนาท้องถิ่นหรือการใช้ข้อมูล จปฐ. | (2) |  | |
|  | (9) การประชุมประชาคมท้องถิ่น รูปแบบ วิธีการ และการดำเนินการประชุมประชาคมท้องถิ่น โดยใช้กระบวนการร่วมคิด ร่วมทำ ร่วมตัดสินใจ ร่วมตรวจสอบ ร่วมรับประโยชน์ ร่วมแก้ปัญหา ปรึกษาหารือ แลกเปลี่ยนเรียนรู้ เพื่อแก้ไขปัญหาสำหรับการพัฒนาท้องถิ่นตามอำนาจหน้าที่ขององค์กรปกครองส่วนท้องถิ่น | (3) |  | |
| **ประเด็นพิจารณา** | **รายละเอียดหลักเกณฑ์** | **คะแนน**  **เต็ม** | **คะแนนที่ได้** |
| **2. การวิเคราะห์สภาวการณ์และศักยภาพ** | ควรประกอบด้วยข้อมูล ดังนี้  (1) การวิเคราะห์ที่ครอบคลุมการเชื่อมโยง ความสอดคล้องยุทธศาสตร์จังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์ขององค์กรปกครองส่วนท้องถิ่น นโยบายของผู้บริหารท้องถิ่น รวมถึงความเชื่อมโยงแผน | **15**  (2) |  |
|  | (1) ยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 และ Thailand 4.0 | (2) |  |
| (2) การวิเคราะห์การใช้ผังเมืองรวมหรือผังเมืองเฉพาะและการบังคับใช้ ผลของการบังคัลใช้ สภาพการณ์ที่เกิดขึ้นต่อการพัฒนาท้องถิ่น | (2) |  |
| (3) การวิเคราะห์ทางสังคม เช่น ด้านแรงงาน การศึกษา สาธารณสุข ความยากจน อาชญากรรม ปัญหายาเสพติด เทคโนโลยี จารีต ประเพณี วัฒนธรรม ภูมิปัญญาท้องถิ่น เป็นต้น | (1) |  |
|  | (4) การวิเคราะห์ทางเศรษฐกิจ ข้อมูลด้านรายได้ครัวเรือน การส่งเสริมอาชีพ กลุ่มอาชีพ กลุ่มทางสังคม การพัฒนาอาชีพและกลุ่มต่างๆ สภาพทางเศรษฐกิจและความเป็นอยู่ทั่วไป เป็นต้น | (2) |  |
|  | (5) การวิเคราะห์สิ่งแวดล้อม พื้นที่สีเขียว ธรรมชาติต่างๆ ทางภูมิศาสตร์ กระบวนการหรือสิ่งที่เกิดขึ้น การประดิษฐ์ที่มีผลต่อสิ่งแวดล้อมและการพัฒนา | (2) |  |
|  | (6) ผลการวิเคราะห์ศักยภาพเพื่อการประเมินสถานภาพการพัฒนาในปัจจุบันและโอกาสการพัฒนาในอนาคตของท้องถิ่น ด้วยเทคนิค SWOT Analysis ที่อาจส่งผลต่อการดำเนินงาน ได้แก่ S-Strength(จุดแข็ง) W-Weakness (จุดอ่อน) O-Opportunity (โอกาส) และ T-Threat(อุปสรรค) | (2) |  |
|  | (7) สรุปประเด็นปัญหาและความต้องการของประชาชนเชิงพื้นที่ มีการนำเสนอปัญหา ค้นหาสาเหตุของปัญหาหรือสมมุติฐานของปัญหา แนวทางการแก้ไขปัญหาหรือวิธีการแก้ไขปัญหา การกำหนดวัตถุประสงค์เพื่อการแก้ไขปัญหา | (2) |  |
|  | (8) สรุปผลการดำเนินงานตามงบประมาณที่ได้รับ และการเบิกจ่ายงบประมาณ ในปีงบประมาณ พ.ศ. 2557-2560 เช่น สรุปสถานการณ์การพัฒนา การตั้งงบประมาณ การเบิกจ่ายงบประมาณ การประเมินผลการนำแผนพัฒนาท้องถิ่นไปปฏิบัติในเชิงปริมาณ | (1) |  |
| **ประเด็นพิจารณา** | **รายละเอียดหลักเกณฑ์** | **คะแนน**  **เต็ม** | **คะแนนที่ได้** |
| **2. การวิเคราะห์สภาวการณ์และศักยภาพ(ต่อ)** | (9) ผลที่ได้รับจากการดำเนินงานในปีงบประมาณ พ.ศ. 2557-2560 เช่น ผลที่ได้รับ ผลที่สำคัญ ผลกระทบ และสรุปปัญหาอุปสรรคการดำเนินงานที่ผ่านมาและแนวทางการแก้ไข ปีงบประมาณ พ.ศ. 2557 -2560 | (1) |  |
| **3. ยุทธศาสตร์** | ควรประกอบด้วยข้อมูล ดังนี้ | **65** |  |
| 3.1 ยุทธศาสตร์ขององค์กรปกครองส่วนท้องถิ่น | สอดคล้องกับสภาสังคม เศรษฐกิจ สิ่งแวดล้อมของท้องถิ่น ประเด็นปัญหาการพัฒนาและแนวทางการพัฒนาที่สอดคล้องกับยุทธศาสตร์ขององค์กรปกครองส่วนท้องถิ่น และเชื่อมโยงหลักประชารัฐ แผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ และ Thailand 4.0 | (10) |  |
| 3.2 ยุทธศาสตร์ขององค์กรปกครองส่วนท้องถิ่นในเขตจังหวัด | สอดคล้องและเชื่อมโยงกับสภาพสังคม เศรษฐกิจ สิ่งแวดล้อมของท้องถิ่น และยุทธศาสตร์จังหวัด และเชื่อมโยงหลักประชารัฐ แผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ และ Thailand 4.0 | (10) |  |
| 3.3 ยุทธศาสตร์จังหวัด | สอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน นโยบาย/ยุทธศาสตร์ คสช. และนโยบายรัฐบาล หลักประชารัฐ แผนยุทธศาสตร์ชาติ 20 ปี และThailand 4.0 | (10) |  |
| **3. ยุทธศาสตร์ (ต่อ)** | ควรประกอบด้วยข้อมูล ดังนี้ |  |  |
| 3.4 วิสัยทัศน์ | วิสัยทัศน์ซึ่งมีลักษณะแสดงสถานภาพที่องค์กรปกครองส่วนท้องถิ่นต้องการจะเป็นหรือบรรลุถึงอนาคตอย่างชัดเจน สอดคล้องกับโอกาสและศักยภาพที่เป็นลักษณะเฉพาะขององค์กรปกครองส่วนท้องถิ่นและสัมพันธ์กับโครงการพัฒนาท้องถิ่น | (5) |  |
| 3.5 กลยุทธ์ | แสดงให้เห็นช่องทาง วิธีการ ภารกิจหรือสิ่งที่ต้องทำตามอำนาจหน้าที่ขององค์กรปกครองส่วนท้องถิ่นที่จะนำไปสู่การบรรลุวิสัยทัศน์ หรือแสดงให้เห็นถึงความชัดเจนในสิ่งที่ดำเนินการให้บรรลุวิสัยทัศน์นั้น | (5) |  |
| 3.6 เป้าประสงค์ของแต่ละประเด็นกลยุทธ์ | เป้าประสงค์ของแต่ละประเด็นกลยุทธ์มีความสอดคล้องและสนับสนุนต่อกลยุทธ์ที่จะเกิดขึ้น มุ่งหมายสิ่งหนึ่งสิ่งใดที่ชัดเจน | (5) |  |
| 3.7 จุดยืนทางยุทธศาสตร์ | ความมุ่งมั่นอันแน่วแน่ในการวางแผนพัฒนาท้องถิ่น เพื่อให้บรรลุวิสัยทัศน์ขององค์กรปกครองส่วนท้องถิ่น ซึ่งเกิดจากศักยภาพของพื้นที่จริง ที่จะนำไปสู่ผลสำเร็จทางยุทธศาสตร์ | (5) |  |
| 3.8 แผนงาน | แผนงานหรือจุดมุ่งหมายเพื่อการพัฒนาในอนาคต กำหนดจุดมุ่งหมายในเรื่องใดเรื่องหนึ่งหรือแผนงานที่เกิดจากเป้าประสงค์ ตัวชี้วัด ค่าเป้าหมาย กลยุทธ์ จุดยืนทางยุทธศาสตร์และยุทธศาสตร์ขององค์กรปกครองส่วนท้องถิ่นที่มีความชัดเจน นำไปสู่การจัดทำโครงการพัฒนาท้องถิ่นในแผนพัฒนาท้องถิ่น (พ.ศ.2561-2565) โดยระบุแผนงานและความเชื่อมโยง ดังกล่าว | (5) |  |
|  | **รวมคะแนน** | **100** |  |
| **ประเด็นพิจารณา** | **รายละเอียดหลักเกณฑ์** | **คะแนน**  **เต็ม** | **คะแนนที่ได้** |
| 3.9 ความเชื่อมโยงของยุทธศาสตร์ในภาพรวม | ความเชื่อมโยงองค์รวมที่นำไปสู่แผนการพัฒนาท้องถิ่นที่เกิดผลผลิต/โครงการจากแผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12Thailand 4.0 แผนพัฒนาภาค/แผนพัฒนากลุ่มจังหวัด/แผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดและยุทธศาสตร์ขององค์กรปกครองส่วนท้องถิ่น | (5) |  |
| 3.10 ผลผลิต/โครงการ | ผลผลิต/โครงการ เป็นผลผลิตที่เป็นชุดหรือเป็นโครงการที่เป็นชุด กลุ่มหรืออันหนึ่งอันเดียวกัน ลักษณะเดียวกัน เป็นต้น เพื่อนำไปสู่การจัดทำโครงการเพื่อพัฒนาท้องถิ่นในแผนพัฒนาท้องถิ่น (พ.ศ.2561-2565)อย่างถูกต้องและครบถ้วน | (5) |  |
|  | **รวมคะแนน** | **100** |  |

**4.2 การติดตามและประเมินผลโครงการ**

**แนวทางการพิจารณาการติดตามและประเมินผลโครงการเพื่อความสอดคล้องแผนพัฒนาท้องถิ่น**

**(พ.ศ. 2566 - 2570) ของเทศบาลตำบลโพนสูง**

|  |  |
| --- | --- |
| **ประเด็นพิจารณา** | **คะแนน** |
| 1. การสรุปสถานการณ์การพัฒนา | 10 |
| 2. การประเมินผลการนำแผนพัฒนาท้องถิ่นไปปฏิบัติในเชิงปริมาณ | 10 |
| 3. การประเมินผลการนำแผนพัฒนาท้องถิ่นไปปฏิบัติในเชิงคุณภาพ | 10 |
| 4.แผนงานและยุทธศาสตร์การพัฒนา | 10 |
| 5.โครงการพัฒนา 60 คะแนน ประกอบด้วย | 60 |
| 5.1 ความชัดเจนของชื่อโครงการ | (5) |
| 5.2กำหนดวัตถุประสงค์สอดคล้องกับโครงการ | (5) |
| 5.3 เป้าหมาย (ผลผลิตของโครงการ) มีความชัดเจนนำไปสู่การตั้งงบประมาณได้ถูกต้อง | (5) |
| 5.4 โครงการมีความสอดคล้องกับแผนพัฒนาชาติ 20 ปี | (5) |
| 5.5 เป้าหมาย (ผลผลิตของโครงการ) มีความสอดคล้องกับแผนพัฒนาเศรษฐกิจและสังคมแห่งชาติ | (5) |
| 5.6 โครงการมีความสอดคล้องกับ Thailand 4.0 | (5) |
| 5.7 โครงการมีความสอดคล้องกับยุทธศาสตร์จังหวัด | (5) |
| 5.8 โครงการแก้ไขปัญหาความยากจนหรือการเสริมสร้างให้ประเทศชาติมั่นคง มั่นคั่ง ยั่งยืน  ภายใต้หลักประชารัฐ | (5) |
| 5.9 งบประมาณมีความสอดคล้องกับเป้าหมาย (ผลผลิตของโครงการ) | (5) |
| 5.10 มีการประมาณการราคาถูกต้องตามหลักวิธีการงบประมาณ | (5) |
| 5.11 มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ | (5) |
| 5.12 ผลที่คาดว่าจะได้รับสอดคล้องกับวัตถุประสงค์ | (5) |
| **รวมคะแนน** | **100** |

**แนวทางเบื้องต้นในการให้คะแนนแนวทางพิจารณาการติดตามและประเมินผลโครงการเพื่อความสอดคล้องแผนพัฒนาท้องถิ่น (พ.ศ. 2566 - 2570) ของเทศบาลตำบลโพนสูง**

|  |  |  |  |
| --- | --- | --- | --- |
| **ประเด็นพิจารณา** | **รายละเอียดหลักเกณฑ์** | **คะแนน**  **เต็ม** | **คะแนนที่ได้** |
| 1. การสรุปสถาน การณ์การพัฒนา | เป็นการวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น (ใช้การวิเคราะห์ SWOT Analysis)/Demand (Demand Analysis)/ Global Demand และ Trend ปัจจัยและสถานการณ์เปลี่ยนแปลงที่มีผลต่อการพัฒนา อย่างน้อยต้องประกอบด้วยการวิเคราะห์ศักยภาพด้านเศรษฐกิจ , ด้านสังคม , ด้านทรัพยากรธรรมชาติและสิ่งแวดล้อม) | **10** |  |
| 2. การประเมินผลการนำแผนพัฒนาท้องถิ่น (พ.ศ.2566 - 2570) ไปปฏิบัติในเชิงปริมาณ | 1) การควบคุมที่มีการใช้ตัวเลขต่างๆ เพื่อนำมาใช้วัดผลในเชิงปริมาณ เช่น การวัดจำนวนโครงการ กิจกรรม งานต่างๆ ก็คือผลผลิตนั่นเองว่าเป็นไปตามที่ตั้งเป้าหมายเอาไว้หรือไม่จำนวนที่ดำเนินการจริงตามที่ได้กำหนดไว้เท่าไหร่ จำนวนที่ไม่สามารถดำเนินการได้มีจำนวนเท่าไหร่สามารถอธิบายได้ตามหลักประสิทธิภาพ (Efficiency) ของการพัฒนาท้องถิ่นตามอำนาจหน้าที่ที่ได้กำหนดไว้  2) วิเคราะห์ผลกระทบ/สิ่งกระทบ (Impact)โครงการที่ดำเนินการในเชิงปริมาณ (Quantitative) | **10** |  |
| 3. การประเมินผลการนำแผนพัฒนาท้องถิ่น (พ.ศ.2566 - 2570) ไปปฏิบัติในเชิงคุณภาพ | 1) การประสิทธิผลแผนพัฒนาในเชิงคุณภาพ คือการนำเอาเทคนิคต่างๆ มาใช้เพื่อวัดว่าภารกิจ โครงการ กิจกรรม งานต่างๆ ที่ดำเนินการในพื้นที่นั้นๆ ตรงต่อความต้องการาของประชาชนหรือไม่และเป็นไปตามอำนาจหน้าที่หรือไม่ ประชาชนพึงพอใจหรือไม่ สิ่งของ วัสดุ ครุภัณฑ์ การดำเนินการต่างๆ มีสภาพหรือลักษณะถูกต้อง คงทน ถาวร สามารถใช้การได้ตามวัตถุประสงค์หรือไม่ ซึ่งเป็นไปตามหลักประสิทธิผล (Effectiveness) ผลการปฏิบัติราชการที่บรรลุวัตถุประสงค์และเป้าหมายของแผนการปฏิบัติราชการตามที่ได้รับงบประมาณมาดำเนินการ รวมถึงสามารถเทียบเคียงกับส่วนราชการหรือหน่วยงาน  2) วิเคราะห์ผลกระทบ/สิ่งกระทบ (Impact) โครงการที่ดำเนินการในเชิงคุณภาพ (Quantitative) | **10** |  |
| 4.แผนงานและยุทธศาสตร์การพัฒนา | 1) วิเคราะห์แผนงาน งาน ที่เกิดจากด้านต่างๆ มีความสอดคล้องกับยุทธศาสตร์ขององค์กรปกครองส่วนท้องถิ่นในมิติต่างๆ จนนำไปสู้การจัดทำโครงการพัฒนาท้องถิ่นโดยใช้ SWOT Analysis)/Demand (Demand Analysis)/ Global Demand /Trend หรือหลักการบูรณการ (Integration) กับองค์กรปกครองส่วนท้องถิ่นที่มีพื้นที่ติดต่อกัน | **10** |  |
| **ประเด็นพิจารณา** | **รายละเอียดหลักเกณฑ์** | **คะแนน**  **เต็ม** | **คะแนนที่ได้** |
| **4.แผนงานและยุทธศาสตร์การพัฒนา**(ต่อ) | 2) วิเคราะห์แผนงาน งาน ที่เกิดจากด้านต่างๆ ที่สอดคล้องกับการแก้ไขปัญหาความยากจน หลักประชารัฐ และหลักปรัชญาเศรษฐกิจพอเพียงและโดยเฉพาะเศรษฐกิจพอเพียงท้องถิ่น (ด้านการเกษตรและแหล่งน้ำ) (Local Sufficiency Economy Plan: LSEP) |  |  |
| **5.โครงการพัฒนา** | **ควรประกอบด้วยข้อมูลดังนี้** | **60** |  |
| 5.1 ความชัดเจนของชื่อโครงการ | เป็นโครงการที่มีวัตถุประสงค์สนองต่อแผนยุทธศาสตร์การพัฒนาขององค์กรปกครองส่วนท้องถิ่นและดำเนินการเพื่อให้การพัฒนาบรรลุตามวิสัยทัศน์ขององค์กรปกครองส่วนท้องถิ่นที่กำหนดไว้ ชื่อโครงการมีความชัดเจน มุ่งไปเรื่องใดเรื่องหนึ่ง อ่านแล้วเข้าใจว่าจะพัฒนาอะไรในอนาคต | (5) |  |
| 5.2 กำหนดวัตถุประสงค์สอดคล้องกับโครงการ | มีวัตถุประสงค์ชัดเจน (clear objective)โครงการต้องกำหนดวัตถุประสงค์สอดคล้องกับแนวความเป็นมาของโครงการ สอดคล้องกับหลักการและเหตุผล วิธีการดำเนินงานต้องสอดคล้องกับวัตถุประสงค์ มีความเป็นไปได้ชัดเจน มีลักษณะเฉพาะเจาะจง | (5) |  |
| 5.3 เป้าหมาย (ผลผลิตของโครงการ) มีความชัดเจนนำไปสู่การตั้งงบประมาณได้ถูกต้อง | สภาพที่อยากให้เกิดขึ้นในอนาคตเป็นทิศทางที่ต้องไปให้ถึงเป้าหมาย ต้องชัดเจน สามารถระบุจำนวนเท่าไหร่ กลุ่มเป้าหมายคืออะไร มีผลผลิตอย่างไร กลุ่มเป้าหมาย พื้นที่ดำเนินงาน และระยะเวลาดำเนินงาน อธิบายให้ชัดเจนกว่าโครงการนี้จะทำที่ไหน เริ่มต้นในช่วงเวลาใดและจบลงเมื่อไหร่ ใครคือกลุ่มเป้าหมายของโครงการ หากกลุ่มเป้าหมายมีหลายกลุ่ม ให้บอกชัดลงไปว่าใครคือกลุ่มเป้าหมายหลัก ใครคือกลุ่มเป้าหมายรอง | (5) |  |
| 5.4 โครงการมีความสอดคล้องกับแผนพัฒนาชาติ 20 ปี | โครงการสอดคล้องกับ (1)ความมั่นคง (2) การสร้างความสามารถในการแข่งขัน (3) การพัฒนาแลเสริมสร้างศักยภาพคน (4) การสร้างโอกาสความเสมอภาคและเท่าเทียมกันทางสังคม (5) การสร้างการเติบโตบนคุณภาพชีวิตที่เป็นมิตรต่อสิ่งแวดล้อม (6) การปรับสมดุลและพัฒนาระบบการบริหารจัดการภาครัฐเพื่อให้เกิดความมั่นคง มั่งคั่ง ยั่งยืน | (5) |  |
| 5.5 เป้าหมาย (ผลผลิตของโครงการ) มีความสอดคล้องกับแผนพัฒนาเศรษฐกิจและสังคมแห่งชาติ | โครงการมีความสอดคล้องกับแผนพัฒนาเศรษฐกิจและสังคมแห่งชาติฉบับที่ 12 โดย (1) ยึดหลักปรัชญาของเศรษฐกิจพอเพียง (2)ยึดคนเป็นศูนย์กลางการพัฒนา (3) ยึดวิสัยทัศน์ภายใต้ยุทธศาสตร์ชาติ 20 ปี (4) ยึดเป้าหมายอนาคตประเทศไทย 2579 (5) ยึดหลักการนำไปสู่การปฏิบัติให้เกิดผลสัมฤทธิ์อย่างจริงจังใน 5 ปีที่ต่อยอดไปสู่ผลสัมฤทธิ์ที่เป็นเป้าหมายระยะยาว ภายใต้แนวทางการพัฒนา (1) การยกระดับศักยภาพการแข่งขันและการหลุดพ้นพ้นกับดักรายได้ปานกลางสู่รายได้สูง | (5) |  |
| **ประเด็นพิจารณา** | **รายละเอียดหลักเกณฑ์** | **คะแนน**  **เต็ม** | **คะแนนที่ได้** |
| 5.5 เป้าหมาย (ผลผลิตของโครงการ) มีความสอดคล้องกับแผนพัฒนาเศรษฐกิจและสังคมแห่งชาติ**(ต่อ)** | (2) การพัฒนาศักยภาพคนตามช่วงวัยและการปฏิรูประบบเพื่อสร้างสังคมสูงวัยอย่างมีคุณค่า (3) การลดความเหลื่อมล้ำทางสังคม (4) การรองรับการเชื่อมโยงภูมิภาคและความเป็นเมือง (5) การสร้างความเจริญเติบโตทางเศรษฐกิจและสังคมอย่างเป็นมิตรกับสิ่งแวดล้อม (6) การบริหารราชการแผ่นดินที่มีประสิทธิภาพ |  |  |
| 5.6 โครงการมีความสอดคล้องกับ Thailand 4.0 | โครงการมีลักษณะหรือสอดคล้องกับการปรับเปลี่ยนโครงสร้างเศรษฐกิจไปสู่ Value-Based Economy หรือเศรษฐกิจที่ขับเคลื่อนด้วยนวัตกรรม ทำน้อยได้มาก เช่น (1) เปลี่ยนจากการผลิตสินค้าโภคภัณฑ์ไปสู่สินค้าเชิงนวัตกรรม (2) เปลี่ยนจากการขับเคลื่อนประเทศด้วยภาคอุตสาหกรรมไปสู่การขับเคลื่อนด้วยเทคโนโลยี ความคิดสร้างสรรค์และนวัตกรรม (3) เปลี่ยนจากการเน้นภาคการผลิตสินค้าไปสู่การเน้นภาคบริการมากขึ้น รวมถึงโครงการที่เติมเต็มด้วยวิทยาการ ความคิดสร้างสรรค์ นวัตกรรม วิทยาศาสตร์ เทคโนโลยีและการวิจัยและพัฒนาแล้วต่อยอดความได้เปรียบเชิงเปรียบเทียบ เช่น ด้านเกษตร เทคโนโลยีชีวภาพ สาธารณสุข วัฒนธรรม ฯลฯ | (5) |  |
| 5.7 โครงการมีความสอดคล้องกับยุทธศาสตร์จังหวัด | โครงการพัฒนาท้องถิ่นมีความสอดคล้องกับห้วงระยะเวลาของแผนพัฒนาจังหวัดที่ได้กำหนดขึ้น เพื่อขับเคลื่อนการพัฒนาท้องถิ่นเสมือนหนึ่งการขับเคลื่อนการพัฒนาจังหวัด ซึ่งไม่สามารถแยกส่วนใดส่วนหนึ่งออกจากกันได้ นอกจากนี้โครงการพัฒนาท้องถิ่นต้องเป็นโครงการเชื่อมต่อหรือเดินทางไปด้วยกันกับยุทธศาสตร์จังหวัดที่ได้กำหนดขึ้นเป็นปัจจุบัน | (5) |  |
| 5.8 โครงการแก้ไขปัญหาความยากจนหรือการเสริมสร้างให้ประเทศชาติมั่นคง มั่นคั่ง ยั่งยืน  ภายใต้หลักประชารัฐ | เป็นโครงการที่ดำเนินการภายใต้พื้นฐานความพอเพียงที่เป็นประชาชนดำเนินการเองหรือร่วมดำเนินการ เป็นโครงการต่อยอดและขยายได้เป็นโครงการที่ประชาชนต้องการเพื่อให้เกิดความยั่งยืน ซึ่งมีลักษณะที่จะต้องให้ท้องถิ่นมีความมั่นคง มั่งคั่ง ยั่งยืน เป็นท้องถิ่นที่พัฒนาแล้ว ด้วยการพัฒนาตามปรัชญาเศรษฐกิจพอเพียง และเศรษฐกิจพอเพียงท้องถิ่น (ด้านการเกษตรและแหล่งน้ำ) (LSEP) | (5) |  |
| 5.9 งบประมาณมีความสอดคล้องกับเป้าหมาย (ผลผลิตของโครงการ) | งบประมาณโครงการพัฒนาจะต้องคำนึงถึงหลักสำคัญ 5 ประการในการจัดทำโครงการได้แก่ (1) ความประหยัด (Economy) (2) ความมีประสิทธิภาพ (Efficiency) (3) ความมีประสิทธิผล (Effectiveness) (4) ความยุติธรรม (Equity) (5) ความโปร่งใส (Transparency) | (5) |  |
| **ประเด็นพิจารณา** | **รายละเอียดหลักเกณฑ์** | **คะแนน**  **เต็ม** | **คะแนนที่ได้** |
| 5.10 มีการประมาณการราคาถูกต้องตามหลักวิธีการงบประมาณ | การประมาณการาราคาเพื่อการพัฒนาต้องให้สอดคล้องกับโครงการถูกต้องตามหลักวิชาการทางช่าง หลักของราคากลาง ราคากลางท้องถิ่น มีความโปร่งใสในการกำหนดราคาและตรวจสอบได้ในเชิงประจักษ์ มีความคลาดเคลื่อนไม่มากกว่าหรือไม่ต่ำกว่าร้อยละห้าของการนำไปตั้งงบประมาณรายจ่ายของข้อบัญญัติ/เทศบัญญัติ เงินสะสม หรือรายจ่ายพัฒนาที่ปรากฏในรูปแบบอื่นๆ | (5) |  |
| 5.11 มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ | มีการกำหนดดัชนีชี้วัดผลงาน (Key Performance Indicator : KPI)ที่สามารถวัดได้ (measurable) ใช้บอกประสิทธิผล (effectiveness) ใช้บอกประสิทธิภาพ (efficiency) ได้ เช่น การกำหนดความพึงพอใจ การกำหนดร้อยละ การกำหนดอันเกิดจากผลของวัตถุประสงค์ที่เกิดที่สิ่งที่ได้รับ (การคาดการณ์ คาดการณ์ว่าจะได้รับ) | (5) |  |
| 5.12 ผลที่คาดว่าจะได้รับสอดคล้องกับวัตถุประสงค์ | ผลที่ได้รับสิ่งที่เกิดขึ้นได้จริงจากการดำเนินการตามโครงการพัฒนาซึ่งสอดคล้องกับวัตถุประสงค์ที่ตั้งไว้ การได้ผลหรือผลที่เกิดขึ้นจะต้องเท่ากับวัตถุประสงค์หรือมากกว่าวัตถุประสงค์ ซึ่งการเขียนวัตถุประสงค์ควรคำนึงถึง (1) มีความเป็นไปได้และมีความเฉพาะเจาะจงในการดำเนินงานตามโครงการ (2) วัดและประเมินผลระดับความสำเร็จได้ (3) ระบุสิ่งที่ต้อง(5) การดำเนินงานอย่างชัดเจนและเฉพาะเจาะจงมากที่สุดและสามารถปฏิบัติได้ (4) เป็นเหตุเป็นผลสอดคล้องกับความเป็นจริง (5) ส่งผลต่อการบ่งบอกเวลาได้ | (5) |  |
|  | **รวมคะแนน** | **100** |  |

**4.3 สรุปผลการพัฒนาท้องถิ่น**

อำนาจหน้าที่และความรับผิดชอบของเทศบาลตำบลโพนสูง เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และพระราชบัญญัติเทศบาล พ.ศ.2496 แก้ไขเพิ่มเติม (ฉบับที่14) พ.ศ. 2562 และงานถ่ายโอนเช่น งานบริการการศึกษา งานบริการสาธารณสุขโครงสร้างพื้นฐาน ด้านสังคม และด้านสิ่งแวดล้อม เมื่ออำนาจหน้าที่ ความรับผิดชอบ เพิ่มมากขึ้นอย่างมีนัยสำคัญเช่นนี้ จึงมีความจำเป็นต้องมีความพร้อมในการบริหารจัดการและความรับผิดชอบที่เพิ่มขึ้นด้วย ทั้งนี้เพื่อให้การบริหารจัดการด้านต่างๆ เป็นไปอย่างมีประสิทธิภาพ และมีผลงานที่มีคุณภาพและเป็นที่ยอมรับของประชาชนในท้องถิ่นและสาธารณะชนทั่วไป

การพัฒนาท้องถิ่นในภาพรวมนั้น เทศบาลตำบลโพนสูง ได้เปิดโอกาสให้ประชาชนเข้ามามีส่วนร่วมในการพัฒนาท้องถิ่นของตนเองตามเจตนารมณ์ของรัฐธรรมนูญซึ่งเป็นกฎหมายสูงสุดของประเทศเพื่อให้ประชาชนได้มีส่วนร่วมในการร่วมคิด ร่วมทำ ร่วมตัดสินใจ ร่วมแก้ปัญหา ร่วมรับประโยชน์เสมือนว่าได้เข้ามามีส่วนร่วมในการบริหารด้วยตนเองโดยผ่านกระบวนการการจัดทำแผนพัฒนาท้องถิ่นกระบวนการประชาคมในระดับหมู่บ้าน การประชาคมเพื่อจัดทำแผนพัฒนาท้องถิ่นในระดับตำบล การจัดทำข้อบัญญัติ ต่างๆ ตลอดจนการบัญญัติกฎหมายเพื่อบังคับใช้ในเขตเทศบาลตำบลโพนสูง เป็นการเปิดโอกาสให้ประชาชนหรือสมาชิกสภาเทศบาลตำบลโพนสูง

ทั้งนี้เพื่อบูรณาการ การทำงานเพื่อพัฒนาท้องถิ่นร่วมกัน แต่ก็ยังมีข้อจำกัดที่ไม่สามารถควบคุมได้โดยเฉพาะปัจจัยภายนอกที่ส่งผลกระทบและเป็นอุปสรรคต่อการพัฒนาท้องถิ่น เช่น การเปลี่ยนแปลงรัฐบาลบ่อยทำให้นโยบายเปลี่ยนไปการขับเคลื่อนงานขาดความต่อเนื่อง การจัดสรรงบประมาณที่ยังไม่เป็นไปตามที่กฎหมายกำหนดเป็นสาเหตุให้เทศบาลตำบลโพนสูง ซึ่งเป็นองค์กรปกครองส่วนท้องถิ่นขนาดกลางมีประชากรน้อย มีหน่วยธุรกิจน้อย ไม่มีแหล่งท่องเที่ยวที่จะดึงดูดนักท่องเที่ยวเพื่อกระตุ้นเศรษฐกิจภายในตำบล ทำให้มีงบประมาณเพื่อการพัฒนาท้องถิ่นที่ค่อนข้างจำกัด ซึ่งตรงข้ามกับความต้องการของประชาชนในท้องถิ่นที่มีประเด็นปัญหาและความเดือดร้อนที่ต้องการให้เทศบาลตำบลโพนสูง ดำเนินการให้จำนวนมาก โดยเฉพาะในเรื่องของการส่งเสริมคุณภาพชีวิต การประกอบอาชีพ การจัดหาและพัฒนาแหล่งน้ำให้เพียงพอต่อการทำการเกษตรและด้านโครงสร้างพื้นฐานที่ต้องใช้งบประมาณจำนวนมาก

อย่างไรก็ตาม เทศบาลตำบลโพนสูง ก็เลือกดำเนินการแก้ปัญหาความเดือดร้อนและการพัฒนาท้องถิ่นในเรื่องที่ส่งผลกระทบต่อประชาชนในภาพรวมก่อนเป็นลำดับต้นๆ โดยพยายามบริหารจัดการงบประมาณให้มีความคุ้มค่าให้มากที่สุดกล่าวคือใช้งบประมาณให้น้อยที่สุดแต่สามารถแก้ไขปัญหาความเดือดร้อนของคน ในท้องถิ่นให้ได้มากที่สุด การพยายามปรับตัวให้เป็นองค์กรขนาดกลางแต่มีประสิทธิภาพในการให้บริหารสาธารณะสูง เช่น มีการกำหนดวิสัยทัศน์ พันธกิจ และยุทธศาสตร์ในการพัฒนาท้องถิ่น การสร้างความรู้ความเข้าใจและถ่ายทอดประสบการณ์ให้แก่บุคลากรในองค์กรการส่งเสริมให้เกิดการทำงานร่วมกันการพัฒนาลักษณะผู้บริหารมีภาวะความเป็นผู้นำการพัฒนาบุคลากรในองค์กรให้มีความรู้ความสามารถและมีความรับผิดชอบการบริหารงานที่มีความคล่องตัวและการรับฟังความคิดเห็นจากภายนอกเพื่อนำมาปรับปรุงแก้ไข เป็นต้น อันจะเป็นปัจจัยที่ส่งผลให้การดำเนินการตามอำนาจหน้าที่ประสบความสำเร็จ

**4.4 ข้อเสนอแนะในการจัดทำแผนพัฒนาท้องถิ่นในอนาคต**

ดังที่ได้กล่าวมาแล้วว่า เทศบาลตำบลมีอำนาจและหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และพระราชบัญญัติเทศบาล พ.ศ. 2496 แก้ไขเพิ่มเติม (ฉบับที่ 14) พ.ศ. 2562 และงานถ่ายโอนเช่น งานบริการการศึกษา งานบริการสาธารณสุขโครงสร้างพื้นฐาน ด้านสังคม และด้านสิ่งแวดล้อม เมื่อพิจารณาแล้วจะพบว่าอำนาจและหน้าที่เกี่ยวข้องกับ เศรษฐกิจ สังคม และวัฒนธรรมซึ่งเป็นหน้าที่ของส่วนราชการอื่นที่น่าจะมีส่วนรับผิดชอบด้วย การที่กฎหมายกำหนดให้เทศบาลตำบลเป็นผู้รับผิดชอบในการจัดทำแผนพัฒนาท้องถิ่นแต่เพียงฝ่ายเดียวจึงเป็นจุดเริ่มต้นพัฒนาท้องถิ่นที่ไม่สามารถแก้ปัญหาภายในตำบลได้ทุกประเด็น ไม่ครอบคลุมการแก้ปัญหาทุกมิติ ดังนั้นหากจะให้การจัดทำแผนพัฒนาท้องถิ่นมีประสิทธิภาพยิ่งขึ้น ครอบคลุมการแก้ปัญหาทุกด้าน จึงเห็นควรกำหนดให้การจัดทำแผนพัฒนาท้องถิ่นเป็นหน้าที่ขององค์กรปกครองส่วนท้องถิ่นและส่วนราชการทุกส่วนราชการภายในตำบลโดยร่วมกันจัดประชุมประชาคมทั้งในระดับหมู่บ้าน ระดับตำบลร่วมกับประชาชนในท้องถิ่นนั้น